ᱛᱚᱭᱟ ᱜᱩᱨᱩᱝ

ᱛᱚᱭᱟ ᱜᱩᱨᱩᱝ (ᱱᱮᱯᱟᱞᱤ: तोया गुरुङ) ᱫᱚ ᱢᱤᱫ ᱱᱮᱯᱟᱞᱤ ᱚᱱᱚᱞᱤᱭᱟᱹ ᱟᱨ ᱚᱱᱚᱬᱦᱤᱭᱟᱹ ᱠᱟᱱᱟᱭ ᱾ ᱩᱱᱤᱫᱚ ᱨᱚᱭᱟᱞ ᱱᱮᱯᱟᱞ ᱮᱠᱟᱰᱮᱢᱤ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱠᱟᱹᱢᱤᱭᱟᱹ ᱥᱚᱦᱮᱫ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾ ᱩᱱᱤᱫᱚ ᱑᱙᱙᱔ ᱠᱷᱚᱱ ᱒᱐᱐᱔ ᱫᱷᱟᱹᱵᱤᱡ ᱱᱮᱯᱟᱞ ᱮᱠᱟᱰᱮᱢᱤ ᱨᱮᱱᱟᱜ ᱚᱱᱚᱬᱦᱮᱸ ᱵᱤᱵᱷᱟᱜ ᱨᱮ ᱢᱩᱠᱷᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱫᱚ 'ᱫᱷᱚᱯᱤ' ᱟᱨ 'ᱛᱚᱭᱟ ᱜᱩᱨᱩᱝᱠᱟ ᱞᱟᱢᱟ ᱠᱚᱵᱤᱛᱟ' ᱞᱮᱠᱟᱱ ᱟᱭᱢᱟ ᱚᱱᱚᱬᱦᱮᱸ ᱯᱩᱛᱷᱤ ᱟᱨ 'ᱠᱩᱥᱩᱢ' ᱧᱩᱛᱩᱢᱟᱱ ᱢᱤᱫ ᱦᱩᱰᱤᱧ ᱠᱟᱹᱦᱱᱤ ᱯᱩᱛᱷᱤᱭ ᱪᱷᱟᱯᱟ ᱟᱠᱟᱫᱼᱟ ᱾ ᱟᱡᱟᱜ ᱚᱱᱚᱬᱦᱮᱸ ᱠᱚ ᱦᱤᱱᱫᱤ ᱟᱨ ᱤᱝᱞᱤᱥ ᱯᱟᱹᱨᱥᱤ ᱛᱮᱦᱚᱸ ᱛᱚᱨᱡᱚᱢᱟ ᱟᱠᱟᱱᱟ ᱾

ᱡᱤᱭᱚᱱ ᱠᱟᱛᱷᱟ
ᱩᱱᱤᱫᱚ ᱓᱐ ᱢᱟᱨᱪ ᱑᱙᱔᱘ (᱑᱘ ᱪᱮᱛᱨᱚ ᱒᱐᱐᱔ ᱵᱤ.ᱥ.) ᱥᱟᱞᱮ ᱨᱮ ᱥᱤᱱᱫᱷᱩᱯᱟᱞᱪᱚᱣᱠ ᱦᱚᱱᱚᱛ ᱨᱮᱱᱟᱜ ᱠᱚᱫᱟᱨᱤ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ, ᱱᱚᱣᱟ ᱟᱹᱛᱩ ᱫᱚ ᱥᱤᱱᱳ-ᱱᱮᱯᱟᱞᱤ ᱵᱚᱰᱟᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱩᱱᱤᱫᱚ ᱟᱡ ᱵᱟᱵᱟ ᱯᱩᱨᱱᱚ ᱵᱟᱦᱟᱫᱩᱨ ᱜᱩᱨᱩᱝ ᱟᱨ ᱟᱭᱳ ᱯᱚᱫᱽᱢᱟ ᱠᱩᱢᱟᱨᱤ ᱜᱩᱨᱩᱝ ᱨᱮᱱ ᱮᱭᱟᱭ ᱜᱤᱫᱽᱨᱟᱹ ᱠᱚ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱫᱚ ᱨᱚᱭᱟᱞ ᱱᱮᱯᱟᱞ ᱟᱨᱢᱤ ᱨᱮ ᱢᱮᱡᱚᱨ ᱮ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ, ᱩᱱᱤᱫᱚ ᱟᱡᱟᱜ ᱜᱤᱫᱽᱨᱟᱹ ᱵᱮᱲᱟ ᱱᱮᱯᱟᱞ ᱨᱮᱱᱟᱜ ᱟᱭᱢᱟ ᱦᱚᱱᱚᱛ ᱨᱮ ᱠᱷᱮᱢᱟᱣ ᱟᱠᱟᱫᱼᱟ ᱾ ᱩᱱᱤᱫᱚ ᱟᱡᱟᱜ ᱦᱟᱭᱤᱥᱠᱩᱞ ᱥᱮᱪᱮᱫ ᱥᱤᱧᱚᱛ ᱨᱮᱱᱟᱜ ᱠᱚᱞᱠᱟᱛᱟ ᱨᱮ ᱢᱮᱱᱟᱜ ᱟᱢᱟᱨ ᱦᱤᱱᱫᱤ ᱥᱠᱩᱞ ᱠᱷᱚᱱ ᱮ ᱧᱟᱢ ᱞᱮᱫᱼᱟ ᱾ ᱩᱱᱤᱫᱚ ᱦᱩᱰᱤᱧ ᱩᱢᱮᱨ ᱠᱷᱚᱱ ᱜᱮ ᱚᱱᱚᱬᱦᱮᱸ ᱚᱞ ᱮᱛᱚᱦᱚᱵ ᱞᱮᱫᱼᱟ ᱾

ᱩᱱᱤᱫᱚ ᱟᱨᱴᱥ ᱨᱮ ᱢᱟᱥᱴᱟᱨᱥ ᱰᱤᱜᱽᱨᱤ ᱟᱨ ᱟᱹᱱᱟᱹᱨᱤ ᱨᱮ ᱰᱤᱜᱽᱨᱤ ᱮ ᱧᱟᱢ ᱞᱮᱫᱼᱟ ᱾ ᱟᱡᱟᱜ ᱯᱟᱲᱦᱟᱣ ᱠᱷᱚᱨᱪᱚ ᱠᱟᱹᱣᱰᱤ ᱞᱟᱹᱜᱤᱫ ᱩᱱᱤᱫᱚ ᱢᱤᱫ ᱵᱮᱸᱠ ᱨᱮ ᱠᱤᱨᱟᱹᱱᱤ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾

ᱩᱱᱤᱫᱚ PEN ᱱᱮᱯᱟᱞ ᱨᱮᱱ ᱛᱷᱟᱯᱚᱱᱤᱭᱟᱹ ᱥᱚᱦᱮᱫ ᱠᱚ ᱢᱩᱫᱽ ᱨᱮ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾

ᱥᱤᱨᱯᱷᱟᱹ ᱠᱚ
ᱩᱱᱤᱫᱚ ᱟᱡᱟᱜ ᱠᱟᱹᱢᱤ ᱠᱚ ᱞᱟᱹᱜᱤᱫ ᱟᱭᱢᱟ ᱥᱤᱨᱯᱷᱟᱹᱭ ᱧᱟᱢ ᱟᱠᱟᱫᱼᱟ, ᱡᱮᱞᱮᱠᱟ ᱑᱙᱘᱖ ᱥᱟᱞᱮ ᱨᱮ 'ᱯᱨᱚᱛᱤᱵᱷᱟ ᱯᱩᱨᱚᱥᱠᱟᱨ', ᱑᱙᱘᱘ ᱥᱟᱞᱮ ᱨᱮ 'ᱵᱮᱛᱷᱤᱛ ᱥᱟᱶᱦᱮᱫ ᱥᱤᱨᱯᱷᱟᱹ' ᱟᱨ ᱑᱙᱘᱙ ᱥᱟᱞᱮ ᱨᱮ ᱨᱚᱛᱱᱚ ᱥᱨᱤ ᱥᱚᱱᱟ ᱢᱮᱰᱟᱞ ᱾ ᱩᱱᱤᱫᱚ ᱒᱐᱑᱗ ᱥᱟᱞᱮ ᱨᱮ ᱜᱟᱝᱜᱟᱫᱮᱵᱤ ᱪᱚᱣᱫᱷᱟᱨᱤ ᱥᱢᱨᱤᱛᱤ ᱥᱚᱢᱢᱟᱱ ᱛᱮᱠᱚ ᱢᱟᱹᱱ ᱦᱟᱞᱟᱝ ᱞᱮᱫᱮᱭᱟ ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱱᱮᱯᱟᱞᱤ ᱚᱱᱚᱞᱤᱭᱟᱹ